Andro Roos

Andro Roos (sündinud 2. augustil 1983) on Eesti poliitik ja ühistutegelane, aastatel 2024–2025 Keskerakonna Tartu piirkonna juht ja 2006–2025 Tartu Hoiu-laenuühistu juhatuse liige. 

 Haridus 
Andro Roos on omandanud teadusmagistrikraadi Tartu Ülikoolis. Aastal 2008 alustas doktorantuuri majandusteaduses. Katkestas doktorantuuri.

 Liikmesus 
Andro Roos kuulub Rahva Raadio Seltsi, Eesti Majandusteaduse Seltsi, korporatsiooni Fraternitas Tartuensis, Eesti Klubisse, Nõmme Haridus- ja Rahvamajaseltsi. Roos on Vanemuise Seltsi esimees, Akadeemilise Ühistegevuse Seltsi esimees ning Eesti Ühistegevuse Liidu esimees. 

5. detsembril 2025 teatas Andro Roos, et astub Tartu Hoiu-laenuühistu juhatuse esimehe kohalt tagasi, viidates raskustele ühistu tegevuses ning regulaatorite sammudele, mis ei võimaldanud enam arveldusi teha.Andro Roos astub Tartu Hoiu-laenuühistu juhi kohalt tagasi, ERR, 5. detsember 2025

 Poliitiline tegevus 
Ta kandideeris Eesti Keskerakonna nimekirjas 2023. aasta Riigikogu valimistel, kus kogus valimisringkonnas nr 10 (Tartu linn) 528 häält ning ei osutunud valituks.Valimisringkond nr 10 valimised.ee (andmed seisuga 07.03.2023 19:45) 

2. mail 2024 valiti Andro Roos Keskerakonna Tartu piirkonna juhiks. 1. mail 2025 võttis Keskerakonna Tartu piirkonna juhi koha üle kunagine Tartu abilinnapea Artjom Suvorov ning seejärel lahkus Roos Keskerakonnast.

2025. aasta kohaliku omavalitsuse valimistel kandideeris valimisliidu Plaan B nimekirjas Tartu linnavolikokku, kuid ei osutunud valituks.

 Viited 

Välislingid

Andro Roos ühistegevusest ja hoiu-laenuühistutest
Andro Roos ETV "Aktuaalses kaameras" teemal "Hoiu-laenuühistud pakuvad pankadele alternatiivi
Hoiu-laenuühistu püsti pandud uusarenduse elanikke kollitab praak, Äripäev, 20. jaanuar 2025
Margus Lepa pingelisest kohtusaagast: mul ei ole enam närve, ammu ei ole enam, Kroonika, 29.01.2023
 Ringkonnakohtu otsus mõista Andro Roosilt Margus Lepa kasuks välja 15 080 eurot 96 senti, 28. juuni 2024
Andro Roos võõrandas Tartu HLÜst päev enne lahkumist kaks ehitusfirmat, Äripäev, 05. veebruar 2026

Kategooria:Eesti poliitikud
Kategooria:Tartu Ülikooli majandusteaduskonna vilistlased
Kategooria:Korporatsioon Fraternitas Tartuensise liikmed
Kategooria:Sündinud 1983